**Ministru kabineta noteikumu projekta**

**„****Grozījumi Ministru kabineta 2010.gada 21.jūnija noteikumos Nr.544 „Latvijas Nacionālās akreditācijas padomes nolikums””**

sākotnējās ietekmes novērtējuma ziņojums (anotācija)

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta 2010.gada 21.jūnija noteikumos Nr.544 „Latvijas Nacionālās akreditācijas padomes nolikums”” (turpmāk – noteikumu projekts) ir izstrādāts saskaņā ar likuma „Par atbilstības novērtēšanu” 13.panta trešo daļu. |
|  2. |  Pašreizējā situācija un problēmas | Šobrīd spēkā ir Ministru kabineta 2010.gada 21.jūnija noteikumi Nr.544 „Latvijas Nacionālās akreditācijas padomes nolikums”, kas nosaka, ka Latvijas Nacionālās akreditācijas padome (turpmāk – Padome) ir konsultatīva institūcija testēšanas un kalibrēšanas laboratoriju, sertificēšanas un inspicēšanas institūciju, kā arī vides verificētāju akreditācijai reglamentētajā un nereglamentētajā sfērā.Padome piedalās valsts politikas izstrādē akreditācijas jomā, veicina sadarbību ar starptautiskajām akreditācijas organizācijām, kā arī akreditācijas jautājumos konsultē atbilstības novērtēšanas institūcijas reglamentētajā un nereglamentētajā sfērā. Padomes sastāvu veido šādu akreditācijā ieinteresēto pušu pārstāvēto valsts institūciju un nevalstisko organizāciju pilnvarotie pārstāvji: pa vienam valsts interešu pārstāvim no Ekonomikas ministrija, Veselības ministrijas, Vides ministrijas, Zemkopības ministrijas; pa vienam akreditācijas institūciju interešu pārstāvim no sabiedrības ar ierobežotu atbildību "Standartizācijas, akreditācijas un metroloģijas centrs" struktūrvienības "Latvijas Nacionālais akreditācijas birojs", Metroloģijas birojs", "Standartizācijas birojs"; pa vienam atbilstības novērtēšanas institūciju interešu pārstāvim no Latvijas Laboratoriju asociācijas, Tehnisko ekspertu asociācijas; pa vienam atbilstības novērtēšanas institūciju klientu interešu pārstāvim no Latvijas Tirdzniecības un rūpniecības kameras, Latvijas Darba devēju konfederācijas un patērētāju interešu pārstāvis no Patērētāju tiesību aizsardzības centra.Padome, atklāti balsojot, ar vienkāršu balsu vairākumu uz diviem gadiem ievēlē padomes priekšsēdētāju un viņa vietnieku. Padomes priekšsēdētāja prombūtnes laikā viņa pienākumus pilda priekšsēdētāja vietnieks.Ievērojot, ka atbilstoši 2010.gada 23.marta Ministru kabineta noteikumu Nr.271 „Ekonomikas ministrijas nolikums” 5.4.apakšpunktam Ekonomikas ministrija izstrādā un īsteno politiku atbilstības novērtēšanas, kvalitātes nodrošināšanas un bīstamo iekārtu tehniskā uzraudzības jomā, pašreizējais tiesiskais regulējums (neparedzot, ka padomes priekšsēdētājs ir Ekonomikas ministrijas pārstāvis) nav atzīstams par efektīvāko padomes darbības modeli. Tāpat arī tiesiskais regulējums, kas paredz padomes priekšsēdētāja vietnieka institūtu, neļauj pietiekami operatīvi nodrošināt padomes darbības turpināšanu priekšsēdētāja prombūtnes laikā. |
|  3. |  Saistītie politikas ietekmes novērtējumi un pētījumi | Nav. |
|  4. |  Tiesiskā regulējuma mērķis un būtība | Saskaņā ar 2010.gada 23.marta Ministru kabineta noteikumu Nr.271 „Ekonomikas ministrijas nolikums” 5.4.apakšpunktu Ekonomikas ministrija izstrādā un īsteno politiku atbilstības novērtēšanas, kvalitātes nodrošināšanas un bīstamo iekārtu tehniskā uzraudzības jomā. Līdz ar to, noteikumu projekts paredz, ka Ekonomikas ministrijas pilnvarots pārstāvis pilda Latvijas Nacionālās akreditācijas padomes priekšsēdētāja pienākumus. Pie tam paredzēts, ka Padomes priekšsēdētāja prombūtnes laikā viņa pienākumus pilda Ekonomikas ministrijas pilnvarots pārstāvis. Papildus projektā tika precizēti institūciju nosaukumi. |
|  5. |  Projekta izstrādē iesaistītās institūcijas | SIA „Standartizācijas, akreditācijas un metroloģijas centrs” Latvijas Nacionālais akreditācijas birojs (LATAK) |
|  6. |  Iemesli, kādēļ netika nodrošināta sabiedrības līdzdalība | Nav attiecināms. |
|  7. |  Cita informācija | Noteikumu projektam jāstājas spēkā vienlaicīgi ar Ministru kabineta rīkojuma projektu „Grozījumi Ministru kabineta 2012.gada 7.februāra rīkojumā Nr.62 „Par Latvijas Nacionālo akreditācijas padomi”. |

**Anotācijas II, III un V sadaļa – projekts šīs jomas neskar.**

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Ministru kabineta rīkojuma projekts „Grozījumi Ministru kabineta 2012.gada 7.februāra rīkojumā Nr.62 „Par Latvijas Nacionālo akreditācijas padomi” (izstrādātais rīkojuma projekts aktualizē Latvijas Nacionālās akreditācijas padomes personālsastāvu. Vienlaikus ar rīkojuma projektu tiek precizēti institūciju un organizāciju deleģēto pārstāvju amatu nosaukumi). |
|  2. |  Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošina Ekonomikas ministrija. |
|  2. |  Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts neparedz jaunu pārvaldes institūciju izveidi. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav attiecināms. |
|  6. |  Cita informācija |  Nav. |

Ekonomikas ministrs D.Pavļuts

Vīza: Valsts sekretāra

pienākumu izpildītāja,

valsts sekretāra vietniece         Z.Liepiņa

27.06.2012. 11:21

620

N.Andrukoviča

67013144, Natalja.Andrukovica@em.gov.lv